নির্বাচন কমিশন গঠনে আইন প্রণয়নের নির্দেশনা চেয়ে হাইকোর্টে রিটA1News24.com | Best Online Newspaper of Bangladesh | Bangladeshi Online Newspaper | A1News24.com | Best Online Newspaper of Bangladesh | Bangladeshi Online Newspaper
নির্বাচন কমিশন গঠনে আইন প্রণয়নের নির্দেশনা চেয়ে হাইকোর্টে রিট
জানুয়ারি ১১, ২০১৭ নিজস্ব প্রতিবেদক: নির্বাচন কমিশন গঠনে আইন প্রণয়নের নির্দেশনা চেয়ে হাই কোর্টে রিট আবেদন করেছেন এক আইনজীবী।সুপ্রিম কোর্টের আইনজীবী ইউনুছ আলী আকন্দ জানান, বুধবার হাই কোর্টের সংশ্লিষ্ট শাখায় তিনি এই আবেদন জমা দেন।
তিনি বলেন, সংবিধানের ১১৮ অনুচ্ছেদে নির্বাচন কমিশন গঠন ও দায়িত্ব পালনের ক্ষেত্রে সংবিধান ও আইনের অধীনে পরিচালিত হওয়ার কথা বলা থাকলেও এখন পর্যন্ত আইন প্রণয়ন করা হয়নি। একটি গুরুত্বপূর্ণ সাংবিধানিক প্রতিষ্ঠান সংবিধানের বিধানের বাইরে চলতে পারে না।
সংবিধানের ১১৮ (৪) অনুচ্ছেদে বলা হয়েছে, ‘নির্বাচন কমিশন দায়িত্ব পালনের ক্ষেত্রে স্বাধীন থাকিবেন এবং কেবল এই সংবিধান ও আইনের অধীন হইবেন। ১১৮ (৫) অনুচ্ছেদে বলা হয়েছে, সংসদ কর্তৃক প্রণীত যে কোনো আইনের বিধানাবলী সাপেক্ষে নির্বাচন কমিশনারদের কর্মের শর্তাবলী রাষ্ট্রপতি আদেশের দ্বারা যেরূপ নির্ধারণ করিবেন, সেইরূপ হইবে।
তবে শর্ত থাকে যে, সুপ্রিম কোর্টের বিচারক যেরূপ পদ্ধতি ও কারণে অপসারিত হইতে পারেন, সেইরূপ পদ্ধতি ও কারণ ব্যতীত কোনো নির্বাচন কমিশনার অপসারিত হইবেন না।
মন্ত্রী পরিষদ সচিব, আইন সচিব ও বাংলাদেশের নির্বাচন কমিশনকে এই রিটে বিবাদী করেছেন ইউনুছ আলী। আগামী সপ্তাহে বিচারপতি কাজী রেজা-উল হক ও বিচারপতি মোহাম্মদ উল্লাহর হাই কোর্ট বেঞ্চে এ আবেদন শুনানি জন্য উপস্থাপন করা হতে পারে বলে জানিয়েছেন তিনি।
tweet Previous articleনুসরাত ফারিয়ার চ্যালেঞ্জNext articleশিশু বেশি ঘামলে যা করবেন Ibrahim Khalilullah	RELATED ARTICLESMORE FROM AUTHOR